open-index/open-wikipedia-markdown huggingface dataset:
Ben Feringa

**Bernardas Feringa** (, g. 1951 m. gegužės 18 d. Nyderlanduose) – olandų chemikas, Nobelio chemijos premijos laureatas.

## Biografija

B. Feringa gimė 1951 m. gegužės 18 d. ūkininkų Feringų katalikiškoje šeimoje, buvo antru iš dešimties vaikų. Augo šeimos ūkyje, įsikūrusiame Emeno municipalitete, pasienyje su Vokietija. Su žmona Betty turi tris dukras, gyvena Paterswolde, netoli Groningeno.

Magistro laipsnį su pagyrimu gavo Groningeno universitete 1974 m. Tame pačiame universitete 1978 m. gavo chemijos daktaro laipsnį už darbus fenolių asimetrinio oksidavimo srityje. 1979–1984 m. dirbo Royal Dutch Shell kompanijoje Olandijoje ir Jungtinėje Karalystėje. Nuo 1984 m. – lektorius, profesorius Groningeno universitete, nuo 2011 m. – Nyderlandų Karališkosios mokslų akademijos viceprezidentas.

## Mokslinė veikla

B. Feringa dirba stereochemijos, homogeninės katalizės, molekulinių nanotechnologijų srityje. 2016 m. kartu su Jean-Pierre Sauvage ir Fraser Stoddart gavo Nobelio chemijos premiją už molekulinių mašinų, arba molekulinių įrenginių, sukūrimą ir sintezę.

B. Feringa labiausiai žinomas dėl to, kad sukūrė molekulinius variklius, kai sukimasis molekulės viduje reguliuojamas šviesos impulsais. Šių variklių pagalba galima keisti medžiagų savybes. Medžiagų moksle jau esama išmaniųjų paviršių: molekulės keičia formą nuo šviesos, tampa drėkinančios arba nedrėkinančios, atstumiančios vandenį arba ne.

B. Feringa 2008 m. Vilniuje vykusioje tarptautinėje organinės sintezės konferencijoje „Balticum Organicum Syntheticum“ skaitė pranešimą. Šio mokslininko laboratorijoje stažavosi Vilniaus universiteto doktorantas Marius Jurgelėnas, magistro darbą atliko prof. Edvino Orento studentas Giedrius Zolubas.

## Šaltiniai

## Nuorodos

* Asmeninė svetainė
Kristina Asmus

**Kristina Asmus** (g. 1988 m. balandžio 14 d., Koroliove) – Rusijos aktorė.

## Biografija
Su jaunesne seserimi Karina Miasnikova buvo Rusijos sportinės gimnastikos nacionalinės rinktinės narės.

Besimokydama mokykloje, vaidino teatre „MEL“ E. Machonino "The Dawns Here Are Quiet…", po mokyklos baigimo vaidino N. Jermakovos „Portrait of Mademoiselle Tarzhi“ Koroliovo jaunimo teatre.

2005 m. įstojo į MChAT mokyklą-studiją (kurso vad. Konstantinas Raikinas) , tačiau mokslai nesusiklostė. 2008–2012 m. mokėsi M.S.Ščepkino teatro institute (kurso vad. Borisas Kliujevas).

2010 m. išgarsėjo suvaidinusi seriale *Rezidentai*.

2010 m. pozavo žurnalui «MAXIM», paskelbta žurnalo seksualiausia metų moterimi.

2012 m. tapo Jermolovos teatro (Maskva) aktorė.

## Filmografija

## Šaltiniai

## Nuorodos
* IMDB profilis
* kinopoisk
* kino-teatr.ru
Perūno telmologinis draustinis

**Perūno telmologinis draustinis** – saugoma gamtos teritorija Švenčionių rajono Pabradės seniūnijoje, prie  kelio, tarp Zalavo, Pamerionių kaimų bei Zalavo miško.

Užima 1035,83 ha plotą. Įsteigtas 1998 m., siekiant išsaugoti turtingą rūšių ežero Perūno aukštapelkę ir kalkingas žemapelkes aplink Acinto ežerą. Spygliuočių ir mišrūs miškai. Priklauso Nemenčinės miškų urėdijai.

2004 m. kovo 5 d. draustinis įtrauktas į Natura 2000 tinklą dėl natūralių distrofinių ežerų, tarpinės pelkės ir liūnų, pelkinių miškų.

## Šaltiniai
Dirty COW

**Dirty COW** (**Dirty copy-on-write**) yra Linux branduolio saugumo spraga, paveikianti visas Linux grįstas operacines sistemas, tarp jų ir Android. Spraga leidžia gauti administratoriaus privilegijas (root), išnaudodama lenktynių situaciją, kylančią kopijavimo rašymo metu () mechanizme. Pranešama, jog saugumo spraga egzistuoja Linux branduolyje nuo 2.6.22 versijos, išleistos 2007 m. rugsėjį, ir yra aktyviai išnaudojama bent jau nuo 2016 m. spalio.

Nors spragai išnaudoti reikalingas lokalaus vartotojo prisijungimas, nuotoliniai puolėjai spragą gali išnaudoti panaudodami kitas spragas, leidžiančias nuotolinę kodo egzekuciją vartotojo teisėmis. Ataka nepalieka pėdsakų sistemos žurnaluose.

Spragos CVE identifikatorius yra CVE-2016-5195. Debian operacinės sistemos platintojai paskelbė, kad išleido pataisą spragai. Dirty COW buvo viena iš pirmųjų saugumo spragų, skaidriai pataisytų Ubuntu operacinėje sistemoje naudojant Canonical Live Patch servisą.

Buvo parodyta, kad saugumo spraga gali būti panaudota administratoriaus teisių gavimui bet kuriame Android įrenginyje, kurio Andoid operacinės sistemos versija yra ne naujesnė nei 7.

## Šaltiniai

## Nuorodos
* https://dirtycow.ninja/
* https://access.redhat.com/security/cve/cve-2016-5195
* https://blogs.oracle.com/ksplice/entry/cve_2016_5195_dirty_cow
Jean-Pierre Sauvage

**Žanas Pjeras Sovažas** (, g. 1944 m. spalio 21 d. Paryžiuje, Prancūzijoje) – prancūzų mokslininkas–chemikas, supramolekulinės ir koordinacinės chemijos specialistas, Nobelio chemijos premijos laureatas. Dirba Prancūzijos Nacionalinio mokslinių tyrimų centro Supramolekulinės inžinerijos centre, yra Strasbūro universiteto garbės profesorius.

## Moksliniai interesai

1971 m. Strasbūro universitete apsigynė daktaro laipsnį. Rengdamas disertaciją pirmą kartą sintezavo kriptandus – neįprastas molekules, kurių viduje yra ertmės, į kurias patogu patalpinti metalo joną ar kitą molekulę. 

1983 m. sukūrė praktiškesnį katenanų sintezės metodą, kurį chemikai naudoja iki šiol. Jis vadinamas templatiniu („sukurtu pagal šabloną“).

2016 m. kartu su Fraser Stoddart ir Ben Feringa gavo Nobelio chemijos premiją už molekulinių mašinų sukūrimą ir sintezę. 

## Šaltiniai

## Nuorodos

* Žano Pjero Sovažo laboratorija
Vankuveris (reikšmės)

**Vankuveris** () gali reikšti:

* Miestus:
** Vankuveris – miestas Kanadoje, Britų Kolumbijos provincijoje;
** Vankuveris – miestas JAV, Vašingtono valstijoje.

* Sporto komandos:
** Vankuverio Canucks – ledo ritulio;
** Vankuverio Grizzlies – krepšinio.

* Kita:
** Vankuverio sala.
Greta Kildišienė

**Greta Kildišienė** (g. 1985 m. kovo 6 d. Panevėžyje) – Lietuvos valstiečių ir žaliųjų sąjungos Panevėžio miesto skyriaus pirmininkė, labdaros ir paramos fondo „Švieskime vaikus“, Naisių vasaros projektų bei Naisių vasaros teatro ambasadorė, Europos Parlamento nario Bronio Ropės biuro Panevėžio regiono vadovė, buvusi LR Seimo narė.

## Biografija

2003 m. baigė Panevėžio „Šaltinio“ vidurinę mokyklą, taip pat baigė Panevėžio muzikos mokyklos kanklių klasę.

Grįžusi į Panevėžį, pratęsė teisės studijas. Atnaujinusi studijas Vilniaus Vilniaus kolegijoje, pasirinko aprangos technologijų ir verslo specialybę, kūrė ir gamino drabužių kolekcijas.
2016 m. vienmandatėje rinkimų apygardoje išrinkta į LR Seimą, užėmė didžiausios frakcijos – Valstiečių ir žaliųjų sąjungos seniūno pavaduotojos pareigas.

2017 m. sausio mėnesį kilo skandalas, kai G. Kildišienė nuslėpė prieš dešimtmetį pradėtą ikiteisminį tyrimą dėl galbūt iš darbovietės pasisavintų lėšų. Dar prieš tai Seimo narė atsidūrė dėmesio centre dėl jos motinos automobilio išperkamosios nuomos sutarties su Lietuvos valstiečių ir žaliųjų sąjungos pirmininko Ramūno Karbauskio valdomu „Agrokoncerno grupe“. Šiuo automobiliu naudojosi ir Seimo narė.

2017 m. sausio 24 d. Vyriausioji Rinkimų Komisija patenkino G. Kildišienės prašymą panaikinti jos Seimo narės mandatą. Dėl laisvos Seimo nario vietos bus rengiami rinkimai vienmandatėje Anykščių-Panevėžio apygardoje. VRK siūlo, kad jie vyktų balandžio 23 d. kartu su merų rinkimais Jonavoje bei Šakiuose.

## Asmeninis gyvenimas, šeima
Moka rusų kalbą. Turi du brolius, augina dukterį Oną. Išsiskyrusi, buvęs vyras – verslininkas Tomas Kildišas (iki 2013 m. gruodžio).

## Knyga „Atvirai“

2017 m. liepos mėn. išleido biografinę knygą „Atvirai“. Knyga išleista 30 000 egzempliorių tiražu.

## Išnašos

## Nuorodos
* G. Kildišienės biografija (''vrk.lt'')
* G. Kildišienės biografija (''lrs.lt'') 
* Politikė Greta Kildišienė (''lrytas.lt'')
Rūta Miliūtė

**Rūta Miliūtė** (g. 1990 m. lapkričio 27 d. Kaune) – Lietuvos politikė.

2020 m. daugiamandatėje rinkimų apygardoje išrinkta į LR Seimą. Demokratų Sąjungos „Vardan Lietuvos“ frakcijos, ekonomikos komiteto narė.

## Biografija

2009 m. baigė Kauno „Santaros“ gimnaziją. Dar mokykloje lankė debatų klubą anglų kalba. Kadangi nacionaliniai debatai vykdavo politinėmis temomis, jau tada pradėjo domėtis socialiniais mokslais. 2014 m. VU Tarptautinių santykių ir politikos mokslų institute įgijo politikos mokslų bakalauro laipsnį.

2012 m. sausio–liepos mėn. pagal „Erasmus“ mainų programą studijavo Marmaros universitete Stambule, Turkijoje; rugsėjo mėn. atliko praktiką Lietuvos radijo ir televizijos Naujienų tarnyboje; spalio–gruodžio mėn. stažavosi Liudviko fon Mizeso institute Briuselyje, Belgijoje.

2014–2015 m. dirbo dienraščio „Kauno diena“ rinkodaros vadybininke. 2015 m. rugsėjo–gruodžio mėn. dirbo AB TEO pardavimo projektų koordinatore.

2015 m. Kauno technologijos universiteto Socialinių, humanitarinių mokslų ir menų fakultete pradėjo studijuoti viešosios politikos magistro programą.

2016 m. pradėjo dirbti Lietuvos valstiečių ir žaliųjų sąjungos veiklos koordinatore.

2021 m. tapo Demokratų Sąjungos „Vardan Lietuvos“ frakcijos nare.

2022 m. tapo Demokratų Sąjungos „Vardan Lietuvos“ partijos steigėja.

Moka anglų, vokiečių, norvegų kalbas. Pomėgiai: kelionės, teatras.

## Šaltiniai

* Jauniausia Seimo narė: reikės įdėti daugiau pastangų, kad būčiau išgirsta
Miliūtė

**Miliūtė** – lietuviška moteriškos giminės pavardė (mergautinė pavardė).

Šios pavardės kita moteriškosios giminės forma yra: Milienė (ištekėjusi moteris), taip pat – **[[Miliuvienė]], Milė**.

Ši pavardė kilusi iš vyriškos giminės pavardės Milius.

Pavardę turi šie garsesni asmenys:

* Rita Miliūtė (g. 1968 m.) – žurnalistė;
* Rūta Miliūtė (g. 1990 m.) – politikė.
2016–2020 m. Seimas

**Seimo 2016–2020 m. kadencija** – Lietuvos Respublikos Seimas, kuris buvo išrinktas per 2016 m. Lietuvos Respublikos Seimo rinkimus. Rinkimai vyko 2016 m. spalio 9 ir spalio 23 dienomis. 

Į Seimą išrinktas 141 narys, 71 iš jų – tiesiogiai vienmandatėse apygardose, 70 – daugiamandatėse apygardose pagal partijų pateiktus sąrašus. Lietuvos valstiečių ir žaliųjų sąjunga (LVŽS) naujajame Seime užsitikrino 56 parlamentarų mandatus, socialdemokratai gavo 17 mandatų, dar du Darbo partijos atstovai. Konservatoriai rinkimuose laimėjo 31 mandatą, Liberalų sąjūdis turėjo 14 atstovų parlamente. Po aštuonis mandatus teko Lietuvos lenkų rinkimų akcijai-Krikščioniškų šeimų sąjungai bei partijai „Tvarka ir teisingumas“. Po vieną mandatą laimėjo Lietuvos žaliųjų partija, Centro partija bei partija „Lietuvos sąrašas“. Du mandatus gavo save išsikėlę kandidatai.

Iš viso naujajame Seime: 82 nauji nariai, 5 iš jų į parlamentą grįžo po pertraukos, perrinkti – 59.

## Rezultatai

## Pirmasis Seimo posėdis
Pirmasis posėdis Prezidentės Dalios Grybauskaitės teikimu įvyko 2016 m. lapkričio 14 d. Jame prisiekė išrinktieji Seimo nariai, buvo išrinktas Seimo pirmininkas Viktoras Pranckietis, jo pavaduotojai. Pirmajam posėdžiui pirmininkavo vyriausias pagal amžių į parlamentą išrinktas 75 metų Seimo narys Juozas Imbrasas.

## Išrinkti Seimo nariai
*Kursyvu* pažymėti Seimo nariai yra atsistatydinę, pašalinti ar pasitraukę iš pareigų.



## Šaltiniai

## Nuorodos

* 2016–2020 m. Seimas (''lrs.lt'')
Vytautas Mieželis

**Vytautas Mieželis** (g. 1928 m. gegužės 27 d. Berniškių kaime, Antalieptės valsčiuje, Zarasų apskrityje) – pedagogas, visuomenininkas

## Biografija
Gimė ir augo religingų valstiečių Zakaro ir Emilijos (Bukauskaitės) Mieželių šeimoje. Jų sodyba buvo apylinkės jaunimo susitelkimo vieta; vykdavo gegužinės, sueidavo kaimynai pasidalinti naujienomis, jaunimas padainuoti, pašokti.

1950 m. baigė Antalieptės vidurinės mokyklos pirmą laidą. 1954 m. grįžęs iš tarybinės kariuomenės pradėjo mokytojauti Utenos rajono Kišūnų pradinėje mokykloje (vėliau reorganizuota į septynmetę). Kaip gabus ir sumanus pedagogas 1956 m. paskiriamas Utenos rajono Ilčiukų septynmetės mokyklos direktoriumi.

Gilindamas profesines žinias, 1969 m. baigė Vilniaus valstybinio universiteto Filologijos fakulteto neakivaizdinį skyrių. 1967–1971 m. Utenos rajono Saldutiškio vidurinės mokyklos direktorius. 

Nuo 1971 iki 2001 m. Utenos miesto naujai pastatytos 4-osios (Dauniškio) vidurinės mokyklos direktorius, mokytojas. Pasižymėjo kaip sumanus administratorius ir aktyvus visuomenininkas. Ilgą laiką Krašuonos vidurinėje mokykloje mokiniams dėstė teisėtvarką, saugų eismą, viešąją tvarką. 

Nuo 2003 m. vadovauja Utenos rajono pagyvenusių pedagogų draugijai „Atgaiva“. Gieda Utenos bažnytiniame chore, dainuoja Aukštaičių chore.

Su žmona pedagoge Stefanija Janulionyte (1929–2007) užaugino dukrą Violetą (bibliotekininkė Utenoje) ir sūnų Kęstutį (mokytojas Vilniuje).

## Įvertinimai
* Medalis „Už šaunų darbą“ (1970)
* Lietuvos Respublikos nusipelnęs mokytojas
* Lietuvos policijos ženklu „Už paramą policijai“
* Utenos rajono Garbės pilietis (2004 m. spalio 28 d.)

## Šaltiniai
* Utenos rajono Švietimo skyriaus informacija.
* V. Indrašius „Antalieptės kraštas“ I dalis, Vilnius, 2008, psl. 84–89
Liudvikas Tadeušas Kosciuška

**Liudvikas Tadeušas Kosciuška** (1700–1758) – Bresto kardininkas, Tado Kosciuškos tėvas.

## Šeima

1740 metais vedė Teklę Ratomską. 1746 metų pabaigoje jiems gimė sūnus Tadas Kosciuška. 

Vaikai:
* Juzefas (1743-1789)
* Katerina (1744 – ?)
* Tadas  (1746-1817)
* Hana (1741-1814)

## Nuorodos
* Prawosławne korzenie Kościuszków
Vida Ačienė

**Vida Ačienė** (g. 1963 m. rugpjūčio 11 d. Graužų kaime (Nemakščių sen.), Raseinių rajone) – ekonomistė, politikė.

## Biografija

Baigusi Pašešuvio aštuonmetę mokyklą, toliau lankė Viduklės vidurinę mokyklą, kurią baigė 1981 m. Po mokyklos vienerius metus dirbo. 1982–1987 m. studijavo Lietuvos žemės ūkio akademijos Ekonomikos fakultete, kuriame gavo ekonomistės organizatorės diplomą.

1987–1988 m. Nemakščių tarybinio ūkio darbo užmokesčio ekonomistė, vyriausioji ekonomistė.

1995–2000 m. AB „Ūkio banko“ Raseinių skyriaus ekonomistė. 2000–2004 m. AB „Vilniaus banko“ Raseinių klientų aptarnavimo skyriaus vadovė. 2004–2005 m. AB „Hansabanko“ pardavimų vadybininkė. 2005–2016 m. Nacionalinės mokėjimo agentūros prie Žemės ūkio ministerijos Projektų vertinimo skyriaus vyriausioji specialistė, Kaimo plėtros ir žuvininkystės programų departamento direktoriaus pavaduotoja. 

Nuo 2016 m. Seimo narė.

Moka anglų, rusų, vokiečių kalbas. Pomėgiai: tenisas, aktyvus sportas, kelionės.

## Šeima

Vyras – politikas Remigijus Ačas, sūnus – Irmantas, duktė – Eglė (ištekėjusi už krepšininko Jono Valančiūno).

## Nuorodos

* Vidos Ačienės biografija (''vrk.lt'')
Aušrinė Armonaitė

**Aušrinė Armonaitė** (g. 1989 m. gegužės 26 d. Vilniuje) – Lietuvos politikė, Seimo narė, Laisvės partijos steigėja ir buvusi pirmininkė.

## Biografija
Tėvai – Vladas (g. 1960 m.), lituanistas, ir Alvyda (g. 1959 m.), mokytoja.

2008 m. baigė Vilniaus Mykolo Biržiškos gimnaziją. 2014 m. VU Tarptautinių santykių ir politikos mokslų institute įgijo politikos mokslų bakalauro kvalifikacinį laipsnį ir viešosios politikos analizės magistro kvalifikacinį laipsnį.

Lietuvos ir tarptautinių organizacijų savanorė, dirbo visuomeninį darbą: nuo 2006 m. Lietuvos liberalaus jaunimo narė, 2009–2010 m. Vilniaus jaunimo reikalų tarybos narė, 2010–2011 m. organizacijos pirmininkė, 2011–2013 m. Europos Tarybos Patarėjų tarybos jaunimui narė.

2013–2015 m. buvo Lietuvos verslo konfederacijos „ICC Lietuva“ analitikė.

2015–2016 m. Vilniaus miesto savivaldybės tarybos narė.
 
2016–2024 m. Seimo narė, Sveikatos ir Europos reikalų komitetų narė. Mišrios Seimo narių grupės seniūno pirmoji pavaduotoja.

2017 m. išrinkta NATO Parlamentinės Asamblėjos Ekonomikos ir saugumo komiteto Ekonominio vystymosi pakomitečio pranešėja.

Iki 2018 m. Liberalų sąjūdžio narė, 2016–2018 m. partijos Vilniaus miesto skyriaus pirmininkė.

Nuo 2019 m. Laisvės partijos pirmininkė.

2020 m. gruodžio 7 d. LR Prezidentui Gitanui Nausėdai patvirtintus Ingridos Šimonytės ministrų kabineto sudėtį, A. Armonaitė paskirta ekonomikos ir inovacijų ministre.

### Asmeninis gyvenimas

Moka anglų kalbą. Yra baigusi muzikos mokyklos fortepijono klasę, aštuonerius metus žaidė krepšinį, taip pat domisi socialinių ir politikos mokslų literatūra, užsienio politika, muzika, važinėjasi riedučiais.

Ištekėjusi. Vyras – politikas, A.Zuoko bendražygis Edgaras Stanišauskas.

### Apdovanojimai
Už paramą Ukrainai karo su Rusija metu 2022 m. buvo apdovanota tuometinio Ukrainos prezidento V. Zelenskio įsteigtu Ukrainos taikos apdovanojimu dėl ekonomikos ir inovacijų ministerijoje pradėtų iniciatyvų koordinuoti Ukrainos atstatymą bei pagalbą Ukrainos verslams, pradėjusiems dirbti Lietuvoje po 2022 m. vasario 24 d. 

## Šaltiniai

## Nuorodos
* Biografija (''vrk.lt'')
* Asmeninė svetainė
Fraser Stoddart

**Seras Džeimsas Freizeris Stodartas** (; 1942 m. gegužės 24 d. Edinburge, Škotijoje – 2024 m. gruodžio 30 d. Australijoje) – škotų ir amerikiečių chemikas, Nobelio chemijos premijos laureatas.

## Biografija

D. F. Stodartas gimė 1942 m. Škotijoje, Edinburge. Daktaro laipsnį pelnė 1966 m. Edinburgo universitete. 1996 m. karalienės Elžbietos II įšventintas į riterius. 

1967–1970 m. dirbo *Queen's* universitete (Kingstone), 1970–1990 m. – Šefildo universitete, 1990–1997 m. – Birmingamo universitete, 1997–2008 m. – Kalifornijos universitete (Los Andžele), nuo 2008 m. – Šiaurės Vakarų universitete (Čikagoje).

## Mokslo pasiekimai
D. F. Stodartas daugiausiai pasižymėjo supramolekulinės chemijos ir nanotechnologijų srityje. Jis buvo JAV Nacionalinės mokslų akademijos, Amerikos menų ir mokslų akademijos, Londono karališkosios draugijos narys, Šiaurės Vakarų universiteto profesorius.

1992–2002 m. laikotarpyje buvo 6–uoju labiausiai cituojamu chemiku, jo mokslinių publikacijų cituojamumo H indeksas viršijo 100.

2016 m. kartu su Jean-Pierre Sauvage ir Ben Feringa gavo Nobelio chemijos premiją už molekulinių mašinų, arba molekulinių įrenginių, sukūrimą ir sintezę.

Naudodami templatinį metodą, chemikai gali lengvai modifikuoti katenanų struktūrą – panašiai kaip grandines iš grandžių (žiedų), chemikai sukūrė katenanus iš trijų, keturių, penkių žiedų. Pastarasis rezultatas priklauso D. F. Stodartui. Analogiškai chemikai išmoko kurti molekulinius mazgus ir kitus neįprastus objektus. Be antros svarbios topologinių junginių klasės, rotaksanų sintezės, Stodartas pademonstravo svarbų molekulinių mašinų sukūrimui reiškinį, transliacinę izomeriją. Rotaksanai yra grandinėlės, ant kurių užmautas nedidelio diametro žiedas. Kad žiedas nenuslystų nuo grandinėlės, jos galuose yra specialios didelės atomų grupės.

## Šaltiniai

## Nuorodos
* D. F. Stodarto biografija
Valgykla

**Valgykla** – ekonominės klasės maitinimo paskirties įstaiga orientuota į kasdienio masinio maitinimo poreikių tenkinimą. Užsakymai priimami pagal meniu, paprastai su galimybe pasirinkti tarp iš anksto paruoštų garnyrų ar priedų, atsiskaitoma prieš valgį. Dirba mažai arba nėra padavėjų, pateiktą maistą lankytojams paprastai reikia nusinešti patiems.

Pagrindinis dėmesys skiriamas aptarnavimo greičiui, porcijoms ir kainai, vidutinis ar minimalus – maisto produktų kokybei, pateikimui, aptarnavimui, aplinkai.
Maistas būna pagamintas iš anksto ir porcijuojamas personalo, vietoje pagal užsakymą gaminama nebent iš pusfabrikačių arba pavieniai greito paruošimo patiekalai. Siūlomi įvairūs populiarūs patiekalai ir gėrimai stengiantis įtikti kuo platesniam lankytojų ratui. Aplinka pritaikyta didesniam lankytojų srautui: užsakymai bei atsiskaitymai vykdomi gyvos eilės principu, stalai tankiai sustatyti, minimalistiniai bei lengvai valomi, įrengtas specialus indų surinkimo punktas į kurį lankytojai prašomi nunešti savo panaudotus indus arba tai daro personalas.

Valgyklos įrengiamos didelius žmonių srautus kasdien aptarnaujančiose vietose ir įstaigose, pvz., mokymo įstaigose, stambesnių įmonių patalpose, didesniuose prekybos centruose, didesnius žmonių srautus pritraukiančiose miesto vietose ar tankiau apgyvendintuose rajonuose.

## Taip pat skaitykite
* Bistro
* Kavinė
* Baras
* Užeiga
* Smuklė
* Bufetas
* Kabaretas
* Restoranas
Jari-Matti Latvala

**Jari-Matti Latvala** (g. 1985 m. balandžio 3 d.) – Suomijos ralio lenktynininkas, dalyvaujantis Pasaulio ralio čempionate. Nuo 2003 m. iki dabar jo šturmanas yra Mikka Anttila.

## WRC pergalės
:

## WRC rezultatai

 Sezonas dar vyksta.
### JWRC rezultatai

### PWRC rezultatai

## Šaltiniai
Thierry Neuville

**Thierry Neuville** (g. 1988 m. birželio 16 d. Sen Vite) – Belgijos ralio lenktynininkas, dalyvaujantis Pasaulio ralio čempionate, 2024 m. čempionato laimėtojas. Jo šturmanas iki 2010 m. buvo Nicolas Klinger. Nuo 2011 m. iki dabar – Nicolas Gilsoul. Nuo 2014 m. Neuville ir Gilsoul vairuoja gamyklinius Hyundai i20 WRC automobilius, priklausančius Hyundai Motorsport gamintojams.

## WRC pergalės

## IRC pergalės

## Rezultatai

### WRC rezultatai

 Sezonas dar vyksta.

#### JWRC rezultatai

### IRC rezultatai

## Šaltiniai

## Nuorodos
* Thierry Neuvile oficialus tinklalapis 
*Thierry Neuville’s profile at ewrc-results.com
* Neuville crashed at Monte Carlo Rally 
* Neuville rolls heavily during ADAC Rally of Germany Shakedown  
* Thierry Neuville, wins crash prone, 2014 WRC ADAC Rallye Deutschland in Hyundai’s first-ever triumph
Justas Džiugelis

**Justas Džiugelis** (g. 1987 m. liepos 11 d. Lindiniškėse, Vilniaus rajone) – verslininkas, politikas.

## Biografija

Vaikystė prabėgo netoli Vilniaus esančiame Lindiniškių kaime. J. Džiugelis nuo mažens nevaldo savo kūno. Jo negalią tėvai pastebėjo dar kūdikystėje, kai berniukui tebuvo 3 mėnesiai. Jam – įgimta raumenų atrofija, paklūsta vien plaštakos.

1994 m. pradėjo mokytis Vilniaus Tuskulėnų vidurinėje mokykloje. 2005–2007 m. nuotoliniu būdu mokėsi Ozo vidurinėje mokykloje ir ją baigė. 2009 m. pagal ištęstinę studijų formą Tarptautinės teisės ir verslo aukštosios mokyklos Vadybos ir teisės fakultete studijavo finansus.

2006–2007 m. dirbo Valakupių reabilitacijos centre kompiuterinio raštingumo ir internetinių puslapių kūrimo programos mokytoju.

2006 m. įsteigė telekomunikacijos priemonių mažmeninės prekybos ir remonto paslaugų įmonę. Nuo 2009 m. – IT įrangos didmeninę prekybą plėtojančios bendrovės ETS LT savininkas ir vadovas. 2014 m. įsteigė VšĮ „Baltijos ugdymo centras“.

2016–2020 m. ir 2020–2024 m. Seimo narys. Buvo Neįgaliųjų teisių komisijos pirmininkas, narys.

Šaulių sąjungos narys.

Pomėgiai: žvejyba, menai, kelionės ir technologijos.

## Kontraversijos
2024 m. vasario 29 d,. po kaltinimų korupcija, pranešė, kad traukiasi iš konservatorių frakcijos Seime ir stabdo narystę Tėvynės sąjungos-Lietuvos krikščionių demokratų (TS-LKD) partijoje. Klausimai dėl J. Džiugelio parlamentinių lėšų panaudojimo kilo paaiškėjus, kad konservatorius per trejus metus Seimo nario veiklos ataskaitos rengimui išleido daugiau kaip 23 tūkst. eurų. Buvęs Justo Džiugelio konsultantas Mindaugas Ardišauskas atmeta kaltinimus, esą jis Seimo nariui išrašinėjo fiktyvias sąskaitas faktūras.  Klausimus sprendusios Etikos ir procedūrų komisija, VTEK ir prokuratūra nerado jokių pažeidimų ir nepradėjo tolimesnių tyrimų. Po institucijų išaiškinimo, Justas Džiugelis atnaujino narystę partijoje ir grįžo į frakciją. 

## Šaltiniai

## Nuorodos

* J. Džiugelio biografija (''vrk.lt'')
* Seimo naujokas Justas Džiugelis įeis į istoriją ir privers pertvarkyti Seimą
* Naujas kūno nevaldančio Justo Džiugelio iššūkis – kelionė aplink Lietuvą
Viktoras Pranckietis

**Viktoras Pranckietis** (g. 1958 m. liepos 26 d. Ruteliuose, Kelmės rajone) – Lietuvos agronomas, politikas.

## Biografija
Nuo 1965 m. mokėsi Tytuvėnų vidurinėje mokykloje, 1973 m. pradėjo mokytis Tytuvėnų tarybiniame ūkyje–technikume. 1977–1982 m. studijavo LŽUA (agronomas).

1976–1977 m. dirbo Tytuvėnų sodininkystės tarybinio ūkio sodo agronomu. 1982–1984 m. LŽUA jaunesnysis mokslo darbuotojas. 1984–1986 m. tarnavo sovietų armijai. 

1986–1991 m. LŽUA asistentas, 1988–1991 m. Agronomijos fakulteto prodekanas, 1991–1998 m. – vyr. asistentas. 1998–2016 m. – docentas, 2016 m. – profesorius.

2006–2008 m. – Sodininkystės ir daržininkystės katedros vedėjas, 2008–2016 m. – Agronomijos fakulteto dekanas.

2015–2016 m. Kauno rajono savivaldybės tarybos narys. Nuo 2016 m. Seimo narys, 2016–2020 m. Seimo pirmininkas.

Stažavosi JAV, Švedijos, Lenkijos, Vokietijos, Olandijos universitetuose, mokslo ir gamybinėse įstaigose, mokslo knygų, vadovėlių, straipsnių autorius, yra išvedęs augalų veislių.

Nuo 1999 m. ūkininkauja, pagrindinė veikla – sodininkystė.

2014–2019 m. LVŽS tarybos ir valdybos narys, pirmininko pavaduotojas. 2020 m. Lietuvos politinių kalinių ir tremtinių sąjungos narys.

2019 m. spalį LVŽS dukart balsavo dėl nepasitikėjimo V. Pranckiečiu, atstatydinimo iš Seimo Pirmininko, bet abiem atvejais balsų atleidimui neužteko.

Moka anglų, rusų, vokiečių, lenkų kalbas. Pomėgiai: gamta, istorija, sportas.

## Šaltiniai

## Nuorodos

* Biografija (''vrk.lt'')

|-

|-
Stasys Jakeliūnas

**Stasys Jakeliūnas** (g. 1958 m. spalio 2 d. Karagandoje, Kazachijos TSR) – Lietuvos finansų analitikas, politikas.

## Biografija

1966 m. atvyko į Lietuvą. Gyveno ir mokėsi Telšiuose, Anykščiuose, taip pat Jonavoje, kur 1976 m. baigė vidurinę mokyklą. Tais pačiais metais įstojo į Kauno politechnikos institutą studijuoti radioelektronikos. 1980–1982 m. tarnavo sovietinėje armijoje. Grįžęs iš tarnybos, įstojo mokytis į Vilniaus universitetą. Jį baigė 1987 m. ir įgijo psichologo ir psichologijos dėstytojo specialybę.

Baigęs studijas, organizavo tarpusavio psichologinės pagalbos grupių darbą, vertėjavo seminaruose, dirbo sociologinių tyrimų srityje. 1989 m., prasidėjus kooperatyvų judėjimui, su kolega įkūrė biurą „Nauji kontaktai“.

1993–1995 m. studijavo verslo ir finansų vadybą Mičigano valstijos universitete. 1995–2005 m. dirbo bendrovėje „Lietuvos draudimas“, iš pradžių – Investicijų skyriaus vadovu, vėliau – Finansų departamento vadovu ir bendrovės valdybos nariu.

2009–2010 m. vedė Baltijos televizijos laidą „Svarbus pokalbis“, skirtą Lietuvos finansams ir ekonomikai.

2012–2014 m. Ministro Pirmininko Algirdo Butkevičiaus patarėju finansų klausimais. 2015–2016 m. dirbo finansų analitiku. 2016–2019 m. Seimo,. o nuo 2019 m. – Europos Parlamento narys.

Vedęs, žmona – Daiva, sūnus – Kostas. Pomėgiai: skaitymas, kelionės.

## Bibliografija

* *Swedbanko byla: premjero patarėjo užrašai*, 2015, Vilnius: Spaudos kontūrai. ISBN 978-609-408-716-5
* *Lietuvos krizės anatomija*, 2010, Kaunas: Spaudos praktika. ISBN 978-609-427-022-2

## Šaltiniai

## Nuorodos

* S. Jakeliūnas. Biografija (''vrk.lt'')
* Asmeninė svetainė
Sviacko dvaras

**Sviacko (Valavičių) dvaras** – 1779 m. Lietuvos Didžioji Kunigaikštystės didikų Valavičių pagal italų architekto Giuseppe de Sacco projektą pastatyti rūmai. Dvaras yra Baltarusijos teritorijoje, Gardino srityje, Sviacke, 5 km nuo Lietuvos ir 2 km nuo Lenkijos sienos, netoli Augustavo kanalo.

Sviacko dvaras – vėlyvojo baroko su klasicizmo elementais rezidencinis pastatas su arklidėmis ir vėliau statyta neogotikine koplyčia. Rūmuose išlikę daug autentiškų detalių: Petro Smuglevičiaus tapytų freskų, krosnių, židinių.

Dvaro teritorija apima 34 ha, iš kurių 12 ha užima peizažinis parkas su penkiais tvenkiniais ir kanalais. Taip pat ansamblio teritorijoje yra išlikę keletas ūkinių pastatų, 1889 m. pastatyta neogotikinė koplyčia.

## Architektūra
Rūmų kompleksą sudaro pagrindinis dviejų aukštų pastatas ir su juo pusapskritimėm arkadų pavidalo galerijomis jungiami du šoniniai fligeliai. Pagrindinis rūmų korpusas dengtas mansardiniu stogu, pagrindinio kiemo fasade trys rizalitai – dominuoja rizalitas su keturiomis kolonomis ir trikampiu frontonu pastato centre ir du pastato galuose su pusapskritimiais frontonais, fasade iš parko pusės – penkiabriaunis rizalitas centre. Rūmų anfiladinis išplanavimas XX a. pakeistas. Pagrindiniame korpuse gerai išlikusios atskiros patalpos ir autentiški dekoro (freskos) bei įrangos elementai (krosnys, židiniai). Freskų autoriai T. Mankovskis ir P. Smuglevičius. Centrinės rūmų dalies pirmame aukšte vestibiulis su trijų maršų laiptais, antrame – paradinė aštuoniabriaunio plano salė su kolonomis; šoninėse pastato dalyse mažesnės salės bei kabinetai. Šoniniai fligeliai pastatyti kiek vėliau.

## Istorija

Rezidencija nuo XVI iki XX amžiaus priklausė vienai ir tai pačiai Valavičių giminei. Sodyba stipriai nukentėjo Pirmojo pasaulinio karo metu ir po jo atiteko Humaneckių giminei. Apie 1930 m. rūmai perėjo Lenkijos sveikatos apsaugos ministerijos žinion. Antrojo pasaulinio karo metu rūmai nenukentėjo. Iki pastarojo meto komplekse veikė sanatorija. Architektūrinis ansamblis paskutinį kartą iš pagrindų remontuotas XX a. 4 deš.

2008 m. pabaigoje apgailėtinos būklės rūmams buvo ieškoma naujų šeimininkų. Turėjo įvykti aukcionas, tačiau rūmai neparduoti, o perduoti Nacionaliniam bankui, kuris įsipareigojo šį paminklą rekonstruoti. 2016 m. Gardino rajono valdžia paskelbė sieksianti prikelti šį pastatą naujam gyvenimui.

## Šaltiniai
Lindos istorija

**Lindos istorija** () – 1981 m. režisieriaus Jesus Franco sukurtas erotinis filmas, priskiriamas „seksploatacinio“ kino žanrui.

## Pagrindiniai aktoriai
: *Aktorius – vaidmuo*
* Katja Bienert – Linda
* Ursula Buchfellner – Betsė
* Raquel Evans – Šeila
* Antonio Mayans – Ronas
* Antonio Rebollo
* Andrea Guzon
* Ana Maria Segura 

## Turinys

Fimo siužetas – apie viešnamyje įkalintą ir narkotikais svaiginamą merginą Betsę, kurią įsimyli vienas iš jos „klientų“. Jos sesuo Linda, neseniai pasišalinusi iš vienuolyno, kuriame praleido eilę metų, susipažįsta su Ronu bei mergina vardu Šeila ir trijulė bet kokiomis priemonėmis mėgina išlaisvinti Betsę...
Diurenas

**Diurenas** () – miestas Šiaurės Reino-Vestfalijos žemėje, Vokietijoje; tarp Acheno ir Kelno. Per miestą teka Rūras. 90 244 gyventojai (2015 m. duomenys).

## Istorija
Dabartinio miesto teritorijoje apsigyveno keltai. Gyvenvietė buvo žinoma kaip *Durum*, kas reiškia 'pilis'. Prieš teritoriją užkariaujant Romos imperijai, po keltų gyveno kitos germanų gentys. Romėnai valdė maždaug 400 m. Žlugus Romos imperijai, V a., gyvenvietėje apsigyveno frankai. Pirmą kartą frankų analuose „villa duria“ paminėta 747 m. XIII a. pr. suteiktos miesto teisės. Apie 1200 m. pradėta gynybinė miesto sienos, turėjusios 12 bokštų ir 5 vartus, statyba. Išlikę sienų fragmentai.

## Miestų partnerystė
* Valansjenas, Prancūzija
* Kormėjus, Prancūzija
* Altmiunsteris, Austrija
* Stryjus, Ukraina
* Gradačacas, Bosnija ir Hercegovina
* Jinhua, Kinija
* Karadeniz Ereglis, Turkija

## Galerija

Dueren leopold-hoesch-museum.jpg|Muziejus
Bahnhof Düren Nordseite mit RE1 nach Aachen.jpg|Stotis
Schlossburgau.jpg|Pilis
Krantinės arka

**„Krantinės arka“** – skulptūra Vilniuje, Neries krante tarp Karaliaus Mindaugo ir Žaliojo tilto. Sukūrė skulptoriaus Vladas Urbanavičius.

## Istorija
2008 m. pradžioje „Vilniaus – Europos kultūros sostinės 2009“ surengė meno kūrinių viešosiose erdvėse sukūrimo konkursą. Jį laimėjo Vlado Urbanavičiaus, Roberto Antinio ir Mindaugo Navako projektai.

Skulptūra Neries krantinėje atsirado 2009 m. vasario 17 d. Tuo pačiu metu priešingame Neries krante pastatytos R. Antinio ir M. Navako skulptūros. Autoriui už skulptūrą buvo sumokėta 10 tūkstančių litų. Skulptūros kaina – 28 962 Eur (100 000 Lt).

Skulptūrai sukurti buvo panaudoti geležiniai vamzdžiai, iškasti ir atvežti iš Rusijos bei Ukrainos. Skulptūra iš vidaus sutvirtinta karkasu.


Along River Neris (9654549222).jpg|2013 m., liepa
Krantinės arka 220118.jpg|2022 m., sausis
Vilnius, Lithuania - 52576745125.jpg|2022 m,. gruodis


## Kontroversijos
„Krantinės arka“ dažnai kritikuojama, skulptūrą iškelti yra raginę ir menininkai profesionalai. 2014 m. įregistruota elektroninė peticija, kurią be kitų palaikė architektas Napalys Kitkauskas ir teatrologė Gražina Mareckaitė. Peticijoje teigiama, jog skulptūra 2009 m. įrengta laikinai ir turėjusi stovėti iki 2010 m. pabaigos, todėl Vilniaus miesto savivaldybė, tapusi kūrinio ir jo eksponavimo autorinių teisių savininke, turėtų skulptūrą iškelti.

Skulptūros autorius Vl. Urbanavičius teigia, jog visos diskusijose išsakomos nuomonės dėl skulptūros jam yra naudingos, o įsakymas skulptūrą demontuoti „būtų jokia tragedija“.

## Šaltiniai
Dovilė Šakalienė

**Dovilė Šakalienė** (g. 1978 m. birželio 1 d. Kaune) – Lietuvos psichologė, politikė.

## Biografija
1996 m. baigė Panevėžio 5-ąją vidurinę mokyklą. 1994–1995 m. pagal Atviros Lietuvos fondo moksleivių mainų programą semestrą mokėsi Cibola High School, Naujojoje Meksikoje, JAV.

2001 m. Vilniaus universiteto Filosofijos fakultete baigė psichologijos studijas (bakalauras). 2003 m. Mykolo Romerio universitete baigė teisės psichologijos studijas (magistras). Buvo Psichologijos krypties studijų programų komiteto narė, Studentų mokslinės draugijos Teisės psichologijos skyriaus steigėja bei pirmoji pirmininkė.

2004–2005 m. dėstė Mykolo Romerio universitete asocialaus elgesio psichologiją bei kriminalinę psichologiją (praktiniai seminarai). 2004–2015 m. dirbo Žmogaus teisių stebėjimo institute nuo projektų vadovės iki vykdančiosios direktorės.

2011–2015 m. „Žinių radijo“ laidų „Žmogus žmogui“, „Kas graužia tėvus”, „Nepaprastos istorijos” autorė. 2012–2016 m. dirbo akredituota žurnaliste prie Europos Tarybos Strasbūre.

## Politinė veikla
2016–2020 m. Seimo narė išrinkta su Lietuvos valstiečių ir žaliųjų sąjunga. 2020–2024 m. Seimo narė, išrinkta Lietuvos socialdemokratų partijos sąraše. Seimo Nacionalinio saugumo ir gynybos komiteto narė, Savižudybių ir smurto prevencijos komisijos steigėja ir narė.

2016–2017 m. Seimo LVŽS frakcijos narė, nepartinė.

2017 m. gruodį tapo Lietuvos socialdemokratų partijos nare.

Žinoma dėl darbo smurto prevencijos ir vaiko teisių apsaugos srityje. 2017 m. priimtas D. Šakalienės inicijuotas naujas Vaiko teisių apsaugos pagrindų įstatymas, kuriuo apibrėžtas ir uždraustas visų rūšių smurtas prieš vaikus, įskaitant fizines bausmes (Lietuva tapo 53-iąja tai padariusia pasaulio šalimi), bei reformuota Valstybės vaiko teisių apsaugos ir įvaikinimo tarnyba (įsigaliojo nuo 2018 m. liepos 1 d.).

2024 m. gruodžio 12 d. tapo Lietuvos krašto apsaugos ministre. 2025 m. spalio 22 d. ministrės pirmininkės Ingos Ruginienės atstatydinta po nesutarimo dėl 2026 m. krašto apsaugos ministerijai skiriamo biudžeto siūlymo.

## Šaltiniai

|-
Andreas Mikkelsen

**Andreas Mikkelsen** (g. 1989 m. birželio 22 d.) – Norvegijos ralio lenktynininkas, dalyvaujantis Pasaulio ralio čempionate.

## WRC pergalės

## Karjeros rezultatai

### WRC rezultatai

 Sezonas dar vyksta.

### IRC rezultatai

## Šaltiniai
Kraujo grupė (2002 filmas)

**Kraujo grupė** () – 2002 m. sukurtas trileris, kurį režisavo ir pagrindinį vaidmenį atliko Clint Eastwood, pelnęs prizą Venecijos kino festivalyje.

## Pagrindiniai aktoriai
: *Aktorius – vaidmuo*
* Clint Eastwood – Teris Makalebas
* Jeff Daniels – Džasperas
* Anjelica Huston – daktarė Bonė Foks
* Wanda De Jesus – Graciela
* Tina Lifford – detektyvė Džej Vinston
* Dina Eastwood – reporterė 

## Turinys

Buvęs FTB agentas Teris Makalebas, anksčiau ieškojęs serijinių žudikų, po širdies transplantacijos išėjo į pensiją. Paskutinis jo ieškotas žudikas paspruko sužeistas į nugarą.

Po keleto metų Makalebą aplanko moteris, kurios sesuo taip pat žuvo nuo maniako rankos ir kuri tapo jo širdies donore. Jausdamas pareigą, Makalebas nusprendžia jai padėti, bet netrukus supranta, kad jo nesurastas žudikas grįžo ir vėl ėmėsi žmogžudysčių. Dar daugiau, jis nužudė moterį tam, kad šios širdis atitektų Makalebui ir šis vėl galėtų įsijungti į jo gaudynes. Nors policija ir nepatenkinta savarankišku Makalebo tyrimu, šis pamažu išsiaiškina, kad žudikas – jo artimas draugas Džasperas...
Guoda Burokienė

**Guoda Burokienė** (g. 1970 m. sausio 2 d. Ukmergėje) – kaimo plėtros ekspertė, Lietuvos kaimo bendruomenių sąjungos pirmininkė. Taip pat yra tarptautinių organizacijų PREPARE ir ELARD valdybos narė, atstovauja Lietuvos bendruomenių iniciatyvoms. Kartu su didžiųjų miestų bendruomenėmis įkūrė bendrą kaimų ir miestų bendruomenių sąjungą, yra jos valdybos pirmininkė.

## Biografija

1977-1984 m. mokėsi Ukmergės 1-ojoje vidurinėje mokykloje. 1988 m. baigė Kauno J. Jablonskio vidurinę mokyklą. 1989-1995 m. studijavo Kauno technologijos universiteto Elektronikos ir automatikos fakultete, kuriame įgijo inžinierės energetikės specialybę.

Mokydamasi dirbo Kauno rajono „Sodros" skyriuje. Nuo 2000 m. dirbo Lietuvos ūkininkių draugijos konsultante. 2002 m. perėjo dirbti į Lietuvos Respublikos žemės ūkio rūmus. 

2001 m. buvo viena iš Lietuvos kaimo bendruomenių sąjungos (LKBS) kūrėjų, buvo išrinkta organizacijos pirmininke. Stažavosi Tenesio žemės ūkio institute (JAV), Jungtinių Tautų maisto ir žemės ūkio organizacijoje (FAO) Italijoje, Airijoje, Slovėnijoje, Švedijoje.

Nuo 2016 m. Seimo narė.

Ištekėjusi, vyras Deividas, dukros Greta ir Gerda. Moka anglų, rusų kalbas. Pomėgiai: knygos, rankdarbiai, kelionės.

## Šaltiniai

## Nuorodos

* G. Burokienės biografija (2016 m., ''vrk.lt'')
* G. Burokienės biografija (2004 m., ''vrk.lt'')
Asta Kubilienė

**Asta Kubilienė** (g. 1964 m. balandžio 17 d. Pociūnėliuose, Radviliškio rajone ) – gydytoja nefrologė.

## Biografija

1982 m. baigė Pociūnėlių vidurinę mokyklą. 1982–1985 m. mokėsi Šiaulių medicinos mokykloje, baigė su pagyrimu, įgijo medicinos sesers specialybę.

1987–1994 m. studijavo Kauno medicinos akademijoje, įgijo medicinos gydytojos kvalifikaciją. 1994–1995 m. pradėtas aukštesnės kvalifikacijos rezidentūros studijas Kauno medicinos akademijoje 1995–1997 m. tęsė Vilniaus universiteto Medicinos fakultete ir įgijo gydytojos terapeutės kvalifikaciją, per 1997–1999 m. rezidentūros studijas čia įgijo gydytojos nefrologės kvalifikaciją.

1985–1987 m., baigusi medicinos mokyklą, dirbo Vilniaus universiteto ligoninės Santariškių klinikose medicinos seserimi. 1999–2000 m. po rezidentūros studijų dirbo VšĮ reabilitacijos centre „Aušveita“ gydytoja nefrologe. Šį darbą nuo 2005 m. tęsė Vilniaus universiteto ligoninės Santariškių klinikose.

1999–2000 m. pradėjo dirbti Nacionalinio organų transplantacijos biuro direktoriaus pavaduotoja, 2000–2016 m. – šios įstaigos vadovė.
 
2009–2012 m. buvo LR Seimo Sveikatos reikalų komiteto neetatinė ekspertė donorystės ir transplantacijos klausimais.

2011 m. dirbo Vilniaus universiteto Medicinos fakulteto Gastroenterologijos, nefrourologijos ir chirurgijos klinikos lektore.

Dirbdama Nacionalinio organų transplantacijos biuro prie SAM direktore, buvo „Balttransplant“ asociacijos atstovų tarybos bei Lietuvos nefrologijos, dializės ir transplantacijos asociacijos, Pasaulinės nefrologų draugijos, EDTCO nare.

2016–2020 m. ir nuo 2020 m. Seimo narė.

Ištekėjusi, vyras Dainius, vaikai Monika ir Tomas. Moka anglų, rusų kalbas. Pomėgiai: psichologija, sveika gyvensena, pasaulio pažinimas, baletas, teatras.

## Nuorodos

* Astos Kubilienės biografija (2016 m., ''vrk.lt'')
Laimutė Matkevičienė

**Laimutė Matkevičienė** (g. 1957 m. spalio 22 d. Kaišiadoryse) – gydytoja, politinė veikėja.

## Biografija

1964–1965 m. mokėsi Šilonių aštuonmetėje mokykloje, 1965–1975 m. –  Žaslių vidurinėje mokykloje.

1977-1983 m. studijavo Kauno medicinos institute, kuriame įgijo vidaus ligų gydytojos kvalifikaciją. 

2002-2004 m. Kauno medicinos universitete įgijo sveikatos vadybos magistro kvalifikaciją.

1986–2001 m. dirbo Žaslių ambulatorijoje vaikų ligų gydytoja, bendrosios praktikos gydytoja, Kaišiadorių ligoninėje – budinčia gydytoja. 1997–2001 m. buvo Kaišiadorių savivaldybės gydytoja. 2001–2016 m. Elektrėnų ligoninės direktorė, vidaus ligų gydytoja, echoskopuotoja.

2016–2020 m.  Lietuvos Respublikos Seimo narė 

2021 - 2022 m.Vš Į Elektrėnų ligoninės Priėmimo - skubios medicinos pagalbos skyriaus vedėja, vidaus ligų gydytoja

2023- 2024 m. Vš Į Žiežmarių PSPC - direktorė

Nuo 2024 m. Vš Į Elektrėnų savivaldybės sveikatos centras - šeimos gydytoja

Ištekėjusi: vyras Bronius, sūnus Dalius. Moka anglų, rusų kalbas. Pomėgiai: kūryba, poezija, kelionės, kultūros renginiai.

## Įvertinimas

2015 m. suteiktas nusipelniusios Lietuvos gydytojos vardas, apdovanota nusipelniusio Lietuvos gydytojo garbės ženklu.

## Bibliografija

* Laimutė Matkevičienė. *Aš augau Lietuvoj...* Vilnius: Kriventa, 2019.  
*Laimutė Matkevičienė. *Elektrėnų ligoninės 50 veiklos metų: nuo laikinojo medicinos punkto iki e.sveikatos paslaugų*. Vilnius: Kriventa; Elektrėnai: Elektrėnų ligoninė, 2015. ISBN 978-609-462-050-8

## Nuorodos

* L. Matkevičienės biografija (''vrk.lt'')
* Medikė ir širdimi, ir prigimtimi...
* „Šiltuose susitikimuose“ - gydytoja Laimutė Matkevičienė
FK Lazdis

**Lazdijų FK „Lazdis“** – Lietuvos futbolo klubas iš Lazdijų. Du sezonus dalyvavo III lygos pirmenybėse.

## Istorija

2015 metais įsikūrė klubas. Atstovavo Lazdijų miestą, dalyvavo AAFF pirmenybėse, III lygoje. 

2016 metais klubas atstovavo Kalvarijų miestui. Nors geografiniu principu Kalvarijų atstovai turėtų dalyvauti MAFF (Marijampolės apskrities) pirmenybėse, tačiau 2016 metais išimties tvarka dalyvavo AAFF (Alytaus apskrities) pirmenybėse. 2016 m. rugsėjo mėnesį pasitraukė iš pirmenybių.

## Pasiekimai

2015-ųjų metų pradžioje įsikūręs klubas ėmėsi burti komandą. Jie dalyvavo AAFF III lygos pirmenybėse ir debiutiniame sezone liko šešti. 2016 m. dalyvavo AAFF III lygos pirmenybėse, bet iš kovų pasitraukė rugsėjo mėnesį ir liko paskutiniai, per sezoną iškovojo vos vieną pergalę.

## Įdomybės
2015 metais AAFF pirmenybėse iš 7 dalyvių liko 6, o 2016 metų pirmenybes baigė dar rugsėjo mėnesį. Liko paskutiniai - devinti.

## Sezonai

|}

## Nuorodos
* Alytaus futbolo federacijos puslapis
FK Alytaus kolegija

**FK Alytaus kolegija** – Lietuvos futbolo klubas iš Alytaus. Du sezonus dalyvavo III lygos pirmenybėse.

## Istorija

2015 metais įsikūrė futbolo ekipa prie Alytaus kolegijos. Atstovavo šią mokymo įstaigą, miestą, dalyvavo AAFF pirmenybėse, III lygoje. 

## Pasiekimai

Alytaus apskrities pirmenybėse, III lygoje aukščiausias pasiekimas yra  septinta vieta (iš septynių dalyvių liko paskutiniai).

## Įdomybės
2015 m. AAFF pirmenybėse iš 7 dalyvių liko paskutiniai, septinti, o 2016 metų pirmenybėse iš devynių komandų liko aštunti (tik todėl, kad iš pirmenybių pasitraukė FK Lazdis.

## Sezonai

|}

## Nuorodos
* Alytaus futbolo federacijos svetainė
FK RESE

**FK RESE** – Lietuvos futbolo klubas iš Alytaus. 

## Istorija

Klubo ištakos siekia 2011 m. FK RESE futbolo klubas – anksčiau profesionaliai žaidusių, mėgėjų bei bendraminčių klubas. Į vaikų futbolo turnyrus pasikviečia įvairių šalių komandas. Klubas sėkmingai pasirodė 2015–2016 m. AAFF salės futbolo turnyre. 2016 m. klubas dalyvavo Alytaus apskrities futbolo pirmenybėse ir jose užėmė pirmąją vietą. 2017 m. pakartojo šią sėkmę.

## Sezonai

|}

## Nuorodos
* Alytaus apskrities futbolo federacija

## Šaltiniai
Laurynas Kasčiūnas

**Laurynas Kasčiūnas** (g. 1982 m. sausio 8 d. Vilniuje) – Lietuvos politikas.

## Biografija
2000 m. baigė Vilniaus „Ąžuolyno“ vidurinę mokyklą, 2006 m. – VU TSPMI. 2012 m. apgynė disertaciją, įgijo socialinių mokslų daktaro laipsnį.

1999 m. tapo Jaunųjų nacionaldemokratų pirmininku, o 2000 m. įstojo į Lietuvos nacionaldemokratų partiją, buvo vadovo M. Murzos pavaduotoju. Dalyvavo judėjime, nukreiptame prieš Lietuvos narystę ES. Vėliau teigė, kad šis politinis etapas buvo „jaunatviškas entuziazmas“.

Priklauso asociacijai Ronaldo Reigano laisvės centrui, Jauniesiems krikščionims demokratams.

2004–2016 m. dirbo analitinį darbą įvairiuose tyrimų centruose, 2007 m. buvo žurnalo „Veidas“ ES ir NATO skyriaus redaktoriumi. 2007–2016 m. Vilniaus universiteto Tarptautinių santykių ir politikos mokslų instituto dėstytojas.

2009–2012 m. Seimo pirmininkės I. Degutienės patarėjas užsienio politikos klausimais. 2012–2016 m. Rytų Europos studijų centro direktorius.

Nuo 2016 m. Seimo narys.

2024 m. kovo 25 d. paskirtas krašto apsaugos ministru.

2025 m. vasario 9 d. laimėjo Tėvynės sąjungos-Lietuvos krikščionių demokratų partijos pirmininko rinkimus.

## Šaltiniai

## Nuorodos
* L. Kasčiūno biografija (''vrk.lt'')

|-

|-
Hayden Paddon

**Hayden Paddon** (g. 1987 m. balandžio 20 d.) – Naujosios Zelandijos ralio lenktynininkas. Jis buvo 2011 m. PWRC čempionas ir tris kartus – Naujosios Zelandijos čempionato nugalėtojas (2008, 2009, ir 2013).

## WRC pergalės

## Rezultatai

### WRC rezultatai

 Sezonas dar vyksta.

### PWRC rezultatai

### SWRC rezultatai

### WRC-2 rezultatai

### Europos ralio čempionato rezultatai

## Šaltiniai
NATO jūrinių pajėgų Nuolatinės parengties priešmininių laivų grupė

**NATO jūrinių pajėgų Nuolatinės parengties priešmininių laivų grupė** ( arba sutrumpintai *SNMCMG*) – NATO nuolatinės parengties junginys veikiantis kaip pagrindinė jūrinių NATO greito reagavimo pajėgų platforma.

Šiai NATO jūrinių pajėgų Nuolatinės parengties priešmininių laivų grupei savo laivus skiria NATO jūrinės valstybės. Grupei rotacijos pagrindu 6-12 mėn. laikotarpiui vadovauja vis kitos NATO valstybės atstovas.

Aktyvavus šias pajėgas sudarantys laivai yra paruošti nedelsiant išvykti į operacijos rajoną, taip užtikrinant greitą ir efektyvų NATO užduočių vykdymą.

## Paskirtis
NATO nuolatinės parengties priešmininių laivų junginio paskirtis – aprūpinti aljansą nuolatiniais jūrų pajėgumais pratybų ir realių operacijų atvejais. Junginys veikia šiaurės Europos vandenyse, kur vykdo išminavimo operacijas jūroje, dalyvauja kituose NATO šalių tarptautiniuose mokymuose jūroje ir pratybose su NATO partneriais. Šis junginys taip pat gali būti naudojamas reaguojant į krizes, demonstruojant Aljanso buvimą regione ir solidarumą, lankant NATO šalių ir partnerių uostus.

## Istorija
2014 m. antrąjį pusmetį (nuo 2014 m. rugpjūčio mėn. iki 2015 m. sausio mėn.) NATO Nuolatinės parengties priešmininių laivų grupei vadovavo Lietuvos karinių jūrų pajėgų karininkas komandoras Giedrius Premeneckas. Taip pat Lietuva tuo metu šiam junginiui buvo skyrusi vadovavimo ir aprūpinimo laivą N42 Jotvingis bei junginio štabo narius.
 
Nuo 2016 m. liepos 15 d., prie NATO nuolatinės parengties priešmininių laivų 1 grupės (sutr. *SNMCMG1*) yra prisijungęs Lietuvos kariuomenės Karinių jūrų pajėgų laivas M53 Skalvis. Nuo liepos mėn. laivai aplankė Kylio (Vokietija), Narviko, Hamerfesto, Trondheimo, Bergeno, Trumsės, Bodės, Stavangerio (Norvegija), Kopenhagos, Rionės (Danija), Svinouiscio (Lenkija), Šeburo (Prancūzija), Fasleino ir Aberdino (Jungtinė Karalystė) uostus. Tranzito tarp uostų metu šį NATO laivų grupė nuolat vykdė jungtinius taktinius mokymus.
 
Rugpjūčio mėn. laivai dalyvavo išminavimo operacijoje prie Norvegijos krantų, o rugsėjo mėn. dalyvavo Baltijos jūroje, Danijos, Lenkijos, Švedijos ir Vokietijos vandenyse, vykusiose didelio masto kariniuose mokymuose ,,Northern Coast 2016“ (liet. „Šiaurės krantai 2016„). Spalio 8-20 d. laivai dalyvavo vakarų Škotijos (Jungtinė Karalystė) pakrantėje vykusiuose didelio mąsto jungtinių (jūrų, oro ir sausumos) pajėgų kariniuose mokymuose „Joint Warrior 2016“.

## Šaltiniai

## Nuorodos